Pablo Picasso teneba un amigo d'Horta y se sape que i estió vivindo dos temporadas (en 1898 y en 1909) una d'ellas recuperando-se d'una malautía veneria. Lo primer quadro suyo, constumbres aragonesas, se tresbatió y yera lo retrato d'un hombre vestiu de baturro que probablement veyió en lo termin de Ledón u Arens de Ledón, a l'atro costau de lo río Algars (a on teneba propiedatz lo suyo amigo). Uno de los pocos quadros suyos que no ye abstracto ye un ritrato de lo parache de Les Roques d'En Benet, uns mallos especials con forma de capeza d'animal. Lo pintor se inspiró en las suyas carreras, los suyos paisaches y la suya chent pa creyar las obras precursoras de lo cubismo. Lo tiempo que Picasso residió en Horta estió esencial, él mesmo dició: Todo lo que sé, lo he aprendido en Horta. Lo lugar inspiró a lo pintor en obras tan conoixidas como La montanya de Santa Bárbara, La bassa d'Horta y La fábrica. Pa profitar este reclamo turistico en Horta bi ha un museu de Picasso con copias de los suyos quadros.